Pianist Ivan Vombergar je sin slovenskih staršev rojen v Buenos Airesu v Argentini. Študij klavirja je leta 1995 končal na konzervatoriju v Moronu v razredu prof. Nilde Somma. V igranju orgel se je izpopolnjeval na glasbeni fundaciji Yamaha, kjer je tudi poučeval. Leta 1997 je kot korepetitor, zborovski in operni dirigent diplomiral v visokem inštitutu za umetnost v Teatru Colon, kjer je sodeloval v opernih delavnicah in v mladinskih predstavah. Med leti 1999 in 2003 je bil zaposlen kot korepetitor v ljubljanski Operi. Od leta 2001 do 2011 je vodil APZ Sv. Cecilije. Od decembra 2003 je umetniški sodelavec in korepetitor na Akademiji za glasbo v Ljubljani.